All-on - 4 Galdurinn á bak við meðferð sem breytir öllu Stundum erum við jafnvel hissa á að sjá hversu mikið tannheilsumeðferð breytir lífi sjúklinga okkar ! Hér er síðasta dæmið um árangur sem við vorum svo heppin að fá að taka þátt í að ná . Við gefum aðalsöguhetjunni , Hlyni , orðið : Fyrsta skoðun eftir áralanga vanhirðu . Ég er sá sem fer eingöngu til tannlæknis þegar eitthvað mjög mikið er að . Síðustu árin hafa tennur mínar orðið mislitar , gómurinn sýktur og ég fann að gamla brúin var farin að gefa sig . Eftir því sem tannheilsunni hrakaði varð ég þyngri í skapi , matarlist varð minni , ég talaði mig niður , sjálfstraustið minnkaði og maður var minna í samskiptum við annað fólk . Mér var orðið það vel ljóst að það var kominn tími á að fá aðstoð tannlækna . Skoðun leiddi í ljós að brúin í efri góm gat gefið sig hvenær sem var . Einnig upplýsti tannlæknirinn að ástandið á tönnunum og gómnum undir brúnni væri mjög bagalegt . Fyrir nokkrum árum voru allar tennur í efri góm aðrar en framtennur fjarlægðar . Ég gat ekki hugsað mér að tapa þeim líka og vera þar með tannlaus . Ég ákvað að gera eitthvað í málunum , vinna á ótta mínum gagnvart tannlæknum og hefja vegferðina að heilbrigðu brosi . Ég fékk meðferðartillögu og verð frá mínum íslenska tannlækni en ég vildi hafa aðra valkosti áður en ég tæki ákvörðun . Þannig að ég hóf að skoða málin og spyrjast fyrir . Ég las margarumsagnir á netinu , kafað ofaní heimasíður hinna ýmsu tannlæknstofa á netinu . Þá hafði ég samband við tvær pólskar stofur og tvær ungverskar . Ein af þeim var Madenta ; heimasíða þeirra var mjög sannfærandi og það var mikið atriði að stofan væri með íslenkan tengilið , eins og Gunnar . Ég sendi í röntgen heilmynd og innan fárra daga var ég með fjögur tilboð í höndunum . Það var ótrúlegt að sjá muninn . Fyrst og fremst var verðið hjá erlendu stofunum mun lægra en frá íslenska tannlækninum . En það var líka annað . Pólsku stofurnar tvær og önnur af þeim ungversku sendu mér aðeins tölu , fjárhæð . Engar nákvæmar tillögur En þegar tillaga Madenta var skoðuð þá virtist hún vera sú eina sem sýndi fagleg vinnubrögð með því að senda meðferðartillögu sem var útskýrð í smáatriðum . Hún sýndi ástandið á tönnum mínum bæði fyrir og eftir meðferð og hvað lagt var til að yrði gert . Mér var boðin tannplantameðferð sem kallast All-on - 4 . Samkvæmt henni yrði að fjarlægja þær fáu tennur úr efri gómi sem eftir voru , setja inn fjóra tannplanta sem síðanfest yrði á heil tannbrú . Gunnar kynnti og útskýrði vel fyrir mér meðferðaráætlunina . Ég var búinn að vara hann við að ég hefði margar spurningar en eftir yfirferðina var allt ljóst og öllum spurningum svarað 🙂 Hann útskýrði kosti tækninnar við “ All-on - 4 ” meðferðina ; þessa sérstaklega hönnuðu tannplanta sem eru settir í góminn með mjög ákveðnum vinkli svo hægt væri að nota þá strax . Það þýðir að ég fengi bráðabirgðatannbrú sem yrði fest strax daginn eftir tanndráttinn og tannplantainnsetninguna ! Þessi tækni sem þarna var boðin hafði ótvíræða kosti framyfir þá sem mér var boðin heima á Íslandi en um leið var hún umtalsvert ódýrari . Þar sem hinar stofurnar send mér illskiljanleg tilboð þá missti ég áhugann á þeim og valdi Madenta og All-on - 4 meðferðina ! Að koma til Budapest í fyrsta sinn Með aðstoð Gunnars keypti ég flugmiða , gistingu og fékk tíma hjá tannlækninum . Á fallegum apríldegi lentum við í Budapest , ég og konan mín sem var með , mér til halds og trausts . Í þessari fyrstu heimsókn dvöldum við í viku . Ég átti ekki von á öðru en skoðun og kannski myndatöku í fyrsta tímanum , tanntöku á öðrum degi og að fá tannplanta á þeim þriðja . En það var nú aldeilis ekki þannig . Ég mætti til Madenta frekar spenntur og kvíðinn og hitti György Péter skurðlækni . Þegar ég kom inn í rólegt andrúmsloftið á þessari fallegu tofu leið mér strax vel og eftir stutt kynni við lækninn var ég nánast alveg rólegur . Viðburðaríkur dagur í nafni All-on - 4 Mér meira að segja brá varla þegar mér var sagt að allt myndi gerast þar og nú ; tennur yrðu teknar og tannplantar settir inn . Þetta var mjög ólíkt því sem ég átti að venjast að heiman ! Ég hafði varla tíma til að hugsa þetta , og þegar ég horfi tilbaka þá var það auðvitað best ! Aðgerðin gekk vel . Óþægilegasti hluti hennar var deyfingarsprautan ! Allt var afar vel útskýrt af Péter lækni sem leiddi mig í gegnum ferillinn og passaði að ekkert kæmi mér á óvart . Á meðan á þesu stóð hljómuðu íslensk dægurlög í herberginu , mér fannst það notalegt . Eftir að hafa fjarlægt framtennur mínar setti Péter tannplantana fjóra í góminn og ofaná þá bráðabirgðakrónur úr plasti ( kallað Chairside crown ) . Ég var því aldrei tannlaus einn einasta dag ! Þegar ég kom heim á hótel svaf ég í 4 tíma . Í kvöldmat var bara góð súpa og spjall við frúna , eins og á “ venjulegum ” degi . Ég fann alls engan sársauka . Ég held að það hafi verið vegna þess hve varlega var farið að öllu í meðferðinni . Bráðabirgðabrú gerir gæfumuninn Morguninn eftir settist ég í stól Árpád Nagy tannlæknis sem tók mót af munninum með sérstökum munnskanna . Út frá því móti var sérsmíðuð bráðabrigðabrú fyrir mig og var hún tilbúin næsta dag . Um leið og bráðabirgðabrúin var sett upp í mig fann ég ógleymanlega tilfinningu . Ég fann að þetta var vendipunktur í mínu lífi og lífsgæðin voru við það að batna til muna . En það var fleira sem fórí gegnum hugann . Ég ákvað þarna að ég vildi allan pakkann , ekki bara efri góminn heldur þann neðri líka . Það hafði aldrei hvarflað að mér að ég gæti öðlast fullkomið bros . Þetta vara bara skyndiákvörðun , mikil þörf sem ég fann að ég yrði að uppfylla ! Ég spurði Nagy tannlækni hvort það gengi upp og á nokkrum mínútum breytti hann meðferðaráætluninni og bætti við hana tilboði í viðgerð á neðri gómi . Ég sá að heildarkostnaðurinn við þetta allt var ennþá undir því sem mér bauðst að borga bara fyrir efri góminn heima á Íslandi ! Svo ég sagði bara , kýlum á það , finnum tíma fyrir neðri góminn lika ! Að endurupplifa gleymdar tilfinningar Ég taldi daga og vikur en naut nýja lífsins á sama tíma . Þó að tennurnar væru til bráðabirgða , voru þær fastar , virkuðu og voru einnig fallegar . Fyrstu dagana vandist ég upp á nýtt að borða , tala , brosa og venjast því að hafa munninn fullan af tönnum . Já , að var nefnilega þannig að ég var búinn að gleyma hvernig það var að hafa allar tennurnar í munninum . Nú gat ég þetta allt og fylltist sjálfstrausti svo þetta vakti bæði gleði og hamingju í mínu lífi . Það smitaði út frá sér og fjölskyldan samgladdist . Ég fékk mikið hrós á þessu tíma . Önnur ferð til Budapest Fjórum mánuðum síðar stukkum við um borð í flugvél og flugum til hinnar fögru Budapest . Vi 8 ð dvöldum þar í tvær vikur . Sá tími var blanda af tannheilsuferð og góðu fríi . Að þessu sinni vorum við 2 vikur í Budapest . Það var bland af skemmti - og tannlæknaferð . Hið frábæra Sirkon Meðferðin hélt áfram og nú fékk ég fullkomnar varanlegar sirkon tennur hjá Nagy tannlækni . Þær eru málmfríar , sterkar og mjög eðlilegar í útliti . Mér fannt þær æðislegar . Tennur í neðri gómi voru slípaðar og undirbúnar fyrir sirkon krónur . Krónurnar voru gullfallegar líka . Ég stóðst ekki mátið að taka nokkrar sjálfumyndir og senda heim . Viðbrögðin voru mögnuð . Konan mín átti ekki til orð og heimtar núna að ég brosi bara alltaf ! Við notuðum tækifærið , þar sem ferðin var bæði lengri og tannlæknatímarnir færri , að skoða Budapest . Þvílíkur staður ! Borgin er full af sögu , landslagi , frábæru fólki , æðislegum börum , veitingahúsum og verslunum . Við fórum í dagsferð til þriggja lítilla en sögufrægra bæja sem heita Eszergom , Visegrád og Szentendre og um kvöldið tókum við bát tilbaka til Budapest . Þetta var með því skemmtilegasta sem ég hef gert . Útsýnið yfir brýrnar á Dóná , skokkararnir á Margrétar eyju , Géllert hæðin með frelsisstyttunni , upplýstur kastalinn jog ráðhúsið … algjörlega ógleymanlegt . Madenta : Besta leiðin að betra sjálfi . Ég mun aldrei gleyma þessari Madenta reynslu ! Hún hefur gjörbreytt viðhorfi mínu til tannlækna og munn-umhirðu , breytt mínu eigin brosi til hins betra , hjálpað mér að endurheimta gleði og ánægju … . bara breytt lífi mínu algjörlega !